Sten Sørensen

**Sten Sørensen** (født 1953) er norsk pastor, forfatter og teolog. Sørensen har siden august 2024 vært hovedpastor i Ålgård baptistmenighet. Han er en av kristen-Norges mest kjente profiler, og har skrevet over 30 bøker. Sørensen har vært predikant og forkynner i mer enn 50 år i flere kirkesamfunn, og han har vært pastor i en rekke menigheter: Halden Baptistmenighet, Sandnes Baptistmenighet, Kristi Menighet (Halden), Verdal Baptistmenighet, Tromsø Baptistmenighet, Oslo 1. Baptistmenighet, Kirken i Dalen (Kvinesdal), Sentrumsmenigheten Haugesund, Lyngdal Misjonsmenighet og Misjonskirken Stavanger. 

I perioden 1994–1997 var Sørensen leder av baptistsamfunnets hovedstyre, og fra 1997 ble han sterkere knyttet til arbeidet i Sarons Dal som rektor ved Bibelskolen fram til 2004. Sten jobbet tett med Aril Edvardsen og i 2007 gikk han etter Arils ønske inn som styreleder for Troens Bevis, en oppgave han fortsatt har. 

Som forlagsredaktør i Hermon Forlag står han bak en rekke utgivelser. Fra de siste årene kan vi nevne «Hverdagsbibelen» som har blitt svært populær, og hans initiativ til «FokusBibelen» som er en moderne studiebibel hvor mange pastorer og teologer er bidragsytere. Sammen med sin kone, Elsbeth Kolflaath Sørensen, har de skrevet flere bøker og bibeloversettelser.

Han har også mottatt en doktorgrad, «Doctor of Divinity», med bakgrunn i sin mangeårige innsats innen teologi og undervisning, og som forfatter og leder. Sørensen var leder av menighetsplantingsorganisasjonen DAWN (Nå: Sendt Norge) i tre år. I flere år samarbeidet han også med Billy Graham-organisasjonen, og Sørensen var eneste nordmann invitert til Billy Grahams begravelse i 2018. Sten Sørensen har et tydelig samfunnsengasjement.

## Bibliografi
* 1996 – *Menighetsplanting på norsk. Søkelys på menighetsplanting i Norge; metoder og erfaringer*
* 1999 – *Neste generasjons ledere: en generasjon som tar ansvar*(med Elsbeth K. Sørensen) 
* 2002 – *Flere og sunnere menigheter* (medforfatter)
* 2006 – *Pinseopplevelse. Mitt møte med Den Hellige Ånd* (redaktør)
* 2008 – *Folket som ikke kan dø* (redaktør)
* 2009 – *Guds løve: Aril Edvardsen*
* 2010 – *Vi som elsket Jesus – og fortsatt gjør det* (redaktør)
* 2011 – *Kjell Haltorp – Visegutt i verdens største firma*
* 2013 – *Kallet er her! Rune Edvardsens historie* 
* 2013 – *Sant om livet: En biografi om Jens-Petter Jørgensen*
* 2013 – *Ti menigheter med en helt overkommelig kirkevekst* (medforfatter)
* 2013 – *Vår Herres advokat – Ragnar Hatlem* 
* 2013 – *Evangeliesenteret 30 år: 1983–2013*
* 2014 – *Når sant skal sies … – Emanuel Minos*
* 2015 – *Studiebibel for tweens* (med Elsbeth K. Sørensen og Jarle Waldemar)
* 2017 – *Bibelen Guds Ord* (redaktør)
* 2017 – *Inspirasjonsbibelen* 
* 2017 – *Bønnesvaret – når bønnebarna vender hjem*
* 2018 – *Israel – et Guds tegn i en moderne tid*
* 2018 – *Studentbibelen* (medredaktør)
* 2018 – *Hverdagsbibelen Pluss* (redaktør sammen med Elsbeth Sørensen)
* 2018 – *Norvald Yri – en ildsjel for sjelene*
* 2019 – *Bærekraftig kirkeliv* (med Jan Inge Jenssen)
* 2019 – *Et liv i misjonens tjeneste* - Kjell Haltorp 80 år
* 2020 – *Humorterapi, det er lov å le* (med Knut Olaf Frikstad)
* 2021 – *Humorterapi - det är inte förbjudet att le* (med Knut Olaf Frikstad) 
* 2021 – *Bibelen Guds Ord Fokus* (initiativtaker og redaktør)
* 2021 – *Humorterapi – dobbel dose* (med Knut Olaf Frikstad) 
* 2022 – *Djerv tro i en etterkrigsgenerasjonen kultur – åndelig veiledning i tidsaktuell spørsmål* (redaktør)
* 2022 – *Hverdagskost – én om dagen – 366 andakter* (med Elsbeth K. Sørensen)
* 2022 – *Hverdagskost: sunt og godt fra Guds ord: 366-dagers bordkalender* (med Elsbeth K. Sørensen)
* 2023 – *Den Hellige Ånd i vår tid* (med Jarle Waldemar)
* 2023 – *Kvinner som tjener Gud – Nådegavebasert tjeneste* (redaktør)
* 2024 – *Dette tror vi – sentrale teologiske og verdimessige spørsmål* (ansvarlig redaktør og bidragsyter)
* 2025 – *En bærekraftig kirke – for alle generasjoner* (Sten Sørensen & Jarle Waldemar)
* 2025 – *Hva har Israel med meg å gjøre?* (Sten Sørensen og Roar Sørensen)
* 2026 – *Jesus i sentrum* (Sten Sørensen & Jarle Waldemar)

## Referanser